Pe o pârtie din judeţul Cluj, printre schiori şi-a făcut apariţia o maşină. S-a întâmplat la Băişoara.

Câţiva oameni l-au oprit pe şofer pentru a-i cere explicaţii. Acesta a susţinut că a ieşit de pe drum şi a ajuns din greşeală pe pârtia de schi.

Tot ieri, în acelaşi loc, turiştii s-au plâns că un al doilea şofer a venit până la marginea pârtiei şi a coborât din maşină direct pe schiuri. Administratorul zonei spune că există afişe care interzic accesul cu automobile pe pârtie, însă nu e nicio barieră care să-i oprească pe şoferi şi nici sancţiuni care pot fi aplicate.